રિયો ઓલિમ્પિકની ફાઇનલમાં દુનિયાની સૌથી બે દિગ્ગજ ટીમ આમને-સામને હતી. જેના કારણે ચાહકોમાં ફાઇનલને લઇને ભારે ઉત્સુક્તા જોવા મળી હતી. બંને ટીમ વચ્ચે ગોલ્ડ મેડલને લઇને શાનદાર ટક્કર જોવા મળી. બ્રાઝિલ ટીમના સુકાની નેમારે 26મી મિનિટમાં જ ગોલ કરી ટીમને 1-0ની સરસાઇ અપાવી હતી. પરંતુ જર્મનીએ શાનદાર રમત દાખવતાં 59મી મિનિટમાં જર્મન ખેલાડીએ ગોલ કરી 1-1 પર સ્કોર બરોબર કરી દીધો. ત્યાર બાદ મેચ ફુલટાઇમ સુધી 1-1 પર રહી હતી.